Diari Oficial de la Generalitat Valenciana


Sumari del DOGV 3147, del 22-12-1997 (1997/12656)

Reurbanització Plaça del Sol: tràmit d'informació pública i informes preceptius. Expedient 41/1997.
---------------------------------------------------------------------------------------------------

### Dades del document

Número de DOGV
:   3147

Data del DOGV
:   22-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12509


Organisme emissor
:   Ajuntament de Sagunt

Tipus de document
:   Anunci

Reurbanització Plaça del Sol: tràmit d'informació pública i informes preceptius. Expedient 41/1997. [97/M12565]
  
El Ple de la corporació municipal, en sessió ordinària de data 28 d'octubre de 1997, va adoptar entre altres, el següent acord:
  
Reurbanització Plaça del Sol: tràmit d'informació pública i informes preceptius. Expedient 41/1997.
  
Vist que la Sociedad Anónima de Gestión (SAG), ha procedit a la redacció del Projecte de Reurbanització de la Plaça del Sol, de data 10 d'octubre, que comprén:
  
Fase I: aparcament subterrani projecte bàsic i d'execució amb un pressupost de 186.580.125 pessetes.
  
Fase II: obres d'urbanització de superfície amb un pressupost de 943.461.425 pessetes.
  
Projecte d'Instal·lació d'Enllumenat Públic, redactat per Ingeinsa, SL, amb un pressupost de 23.529.509 pessetes.
  
Atés que l'article 81 de la Llei 6/1994, de 15 de novembre, de la Generalitat Valenciana, estableix que la realització material de tota obra pública exigeix verificar prèviament la seua compatibilitat amb l'ordenació urbanística i territorial. La verificació, quan l'obra no estiga sotmesa a llicència, s'efectuarà una vegada sotmés el seu projecte bàsic als tràmits propis del procediment d'aprovació dels plans especials.
  
Atés que l'article 38.2 de la llei anteriorment esmentada estableix que l'òrgan competent de l'administració que promoga o supervise la redacció del pla, el sotmetrà simultàniament a:
  
A) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant aquesta, el projecte diligenciat del pla haurà de trobar-se dipositat, per a la seua consulta pública, en l'Ajuntament. La informació pública queda reduïda a 20 dies, tal com estableix l'article 43 de la Llei Reguladora de l'Activitat Urbanística i s'entén implícita la urgència i innecesària la seua declaració formal en la tramitació dels plans especials.
  
B) Informe dels distints departaments i organismes competents de les administracions exigits per la legislació reguladora de les seues respectives competències.
  
A la vista de tot l'anterior, el Ple de la corporació municipal, de conformitat amb el dictamen de la comissió d'urbanisme, amb 20 vots a favor dels partits PP, CIPS, Mixt, UPV i PSOE i quatre vots en contra del partit EU-Els Verds, acorda:
  
Sotmetre el Projecte de Reurbanització Plaça del Sol, al tràmit d'informació pública, durant el termini de 20 dies, perquè puga ser examinat i puguen presentar-se les al·legacions mitjançant anunci en el Diari Oficial de la Generalitat Valenciana i un diari no oficial d'àmplia difusió a la localitat. Per al supòsit que durant el termini de 20 dies no es formulen al·legacions i sol·licitat l'informe dels serveis tècnics d'urbanisme, que haurà de formular-se dins d'aquest termini, no es formulen observacions al projecte, aquest s'entendrà aprovat provisionalment amb data immediatament posterior al compliment d'aquest termini i, en conseqüència, estarà legitimat per a la completa realització d'aquest, d'acord amb l'article 81 de la Llei Reguladora de l'Activitat Urbanística abans esmentada.